**Pakeistas**

**projektas**

**reg. Nr. T-137**

**2.15. darbotvarkės klausimas**

**Pasvalio rajono savivaldybės taryba**

**Sprendimas**

**Dėl** **PASVALIO RAJONO GRŪŽIŲ VAIKŲ GLOBOS NAMŲ TEIKIAMŲ ATLYGINTINŲ PASLAUGŲ IR JŲ ĮKAINIŲ NUSTATYMO**

2022 m. birželio d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 2 dalies 37 punktu, 18 straipsnio 1 dalimi, vykdydama Pasvalio rajono Grūžių vaikų globos namų nuostatų, patvirtintų Pasvalio rajono savivaldybės tarybos 2011 m. spalio 26 d. sprendimu Nr. T1-125 „Dėl Pasvalio rajono Grūžių vaikų globos namų nuostatų patvirtinimo“ (Pasvalio rajono savivaldybės tarybos 2017 m. rugsėjo 27 d. sprendimo Nr. T1-188 redakcija), 20 punktą, atsižvelgdama į Pasvalio rajono Grūžių vaikų globos namų 2022 m. gegužės 31 d. raštą Nr. SD-102 „Dėl teikiamų atlygintinų paslaugų ir jų įkainių nustatymo pakeitimo“, Pasvalio rajono savivaldybės taryba nusprendžia:

1. Nustatyti Pasvalio rajono Grūžių vaikų globos namų teikiamas atlygintinas paslaugas ir įkainius:

1.1. kai apgyvendinimo paslaugos teikiamos asmenims Šeimos krizių centro padalinyje 1 asmeniui:

1.1.1. naudojimasis virtuvėle, kai maistą gaminasi pats asmuo (parai) – 1,30 Eur;

1.1.2. skalbinių skalbimas (1 automatinė skalbimo mašina) ir lyginimas – 1,52 Eur;

1.1.3. naudojimasis asmeniniu kompiuteriu, muzikos centru, televizoriumi ir kitais elektros prietaisais (parai) – 0,44 Eur;

1.2. Grūžių vaikų globos namų darbuotojams, važiuojantiems į darbą maršrutu Pasvalys– Grūžiai ar iš darbo maršrutu Grūžiai – Pasvalys globos namų mikroautobusu „Ford Tranzit Tourneo“, valstybinis Nr. EGE271, – po 0,70 Eur 1 asmeniui **(į vieną pusę)** ir Grūžių vaikų globos namų darbuotojams, važiuojantiems į darbą maršrutu Pasvalys–Grūžiai ar iš darbo maršrutu Grūžiai– Pasvalys globos namų automobiliu „Dacia Duster“, valstybinis Nr. LDN-053, – po 0,57 Eur 1 asmeniui **(į vieną pusę).**

2. Pripažinti netekusiu galios Pasvalio rajono savivaldybės tarybos 2013 m. lapkričio 27 d. sprendimą Nr. T1-250 „Dėl Pasvalio rajono Grūžių vaikų globos namų teikiamų atlygintinų paslaugų ir jų įkainių nustatymo“ (su visais aktualiais pakeitimais).

3. Sprendimas įsigalioja 2022 m. liepos 1 d.

Sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Socialinės paramos ir sveikatos skyriaus

vedėja R. Ožalinskienė

Suderinta DVS Nr. RTS-

Pasvalio rajono savivaldybės tarybai

**AIŠKINAMASIS RAŠTAS**

**DĖL PASVALIO RAJONO GRŪŽIŲ VAIKŲ GLOBOS NAMŲ TEIKIAMŲ ATLYGINTINŲ PASLAUGŲ IR JŲ ĮKAINIŲ NUSTATYMO**

2022 m. birželio 13 d.

Pasvalys

1. **Sprendimo projekto rengimo pagrindas.**

Sprendimo projektas parengtas atsižvelgiant į Pasvalio rajono Grūžių vaikų globos namų (toliau – Globos namai) 2022 m. gegužės 31 d. raštą Nr. SD-102 „Dėl teikiamų atlygintinų paslaugų ir jų įkainių nustatymo pakeitimo

1. **Sprendimo projekto tikslai ir uždaviniai.**

Globos namų teikiamų atlygintinų paslaugų ir jų įkainiai patvirtinti Pasvalio rajono savivaldybės tarybos 2013 m. lapkričio 27 d. sprendimu „Dėl Pasvalio rajono Grūžių vaikų globos namų teikiamų atlygintinų paslaugų ir jų įkainių nustatymo“ (su visais aktualiais pakeitimais). Nuo paskutinio pakeitimo praėjo septyneri metai. Per šį laikotarpį, atsižvelgiant į Lietuvos statistikos departamento skelbiamą statistinę informaciją apie kainų pokyčius, keitėsi kuro, vandens, elektros kainos. Dėl kainų augimo siūlomas sprendimo pakeitimas.

Išbraukiama maitinimo paslauga, nes bendroje virtuvėje maistas neberuošiamas.

1. **Kokios siūlomos naujos teisinio reguliavimo nuostatos ir kokių rezultatų laukiama.** Naujų teisinio reguliavimo nuostatų nesiūloma.
2. **Skaičiavimai, išlaidų sąmatos, finansavimo šaltiniai**.

Dėl komunalinių įkainių didėjimo: palyginus su 2014 m., elektros kaina 2022 metais didėjo 50 proc.

Dėl kuro kainų augimo padidinti Globos namų darbuotojams, važiuojantiems į darbą maršrutu Pasvalys–Grūžiai ar iš darbo maršrutu Grūžiai–Pasvalys globos namų mikroautobusu „Ford Tranzit Tourneo“, valst. Nr.EGE271, – po 0,70 Eur 1 asmeniui.

Degalų sąnaudos, vidutinė dyzelino kaina sudaro 1,63 Eur/l. Kuro norma automobiliui 10 l/100 km (1,60\*10/100) = 0,16 \* 22 km/5 žm. = 0,70 Eur 1 asmeniui.

Globos namų darbuotojams, važiuojantiems į darbą maršrutu Pasvalys–Grūžiai ar iš darbo maršrutu Grūžiai–Pasvalys globos namų automobiliu „Dacia Duster“, valst. Nr. LDN-053, – po 0,57 Eur 1 asmeniui.

Degalų sąnaudos, vidutinė benzino kaina sudaro 1,57 Eur/l. Kuro norma automobiliui 8,2 l/100 km (1,57\*8,2/100) = 0,129 \* 22 km/5 žm. = 0,57 Eur 1 asmeniui.

1. **Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.** Priėmus sprendimo projektą neigiamų pasekmių nenumatoma.
2. **Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.** Priimti papildomų teisės aktų nereikia.
3. **Sprendimo projekto antikorupcinis vertinimas.**

Sprendimo projekto antikorupcinis vertinimas neatliekamas.

1. **Sprendimo projekto iniciatoriai ir** **asmuo atsakingas už sprendimo vykdymo kontrolę.**

Grūžių vaikų globos namų direktorė Loreta Petrauskienė, Socialinės paramos ir sveikatos skyriaus vedėja Ramutė Ožalinskienė.

Socialinės paramos ir sveikatos skyriaus vedėja Ramutė Ožalinskienė